**MUISTIO**

**Kerho 2.5.2012 klo 10 Halkian Työväentalolla**:

* Osallistujia oli 16. Liitteenä osallistujalista (liite 1).
* Puheenjohtaja Matti Leivoja avasi kokouksen ja toivotti osallistujat tervetulleiksi.
* Puheenjohtaja kertoi pääpiirteissään Helatorstaihippojen järjestelyistä. Aikataulussa ovat.
* Kerättiin Kuntohaasteen kuntokortit. Suorituskertoja 987 kpl eli voidaan sanoa, että tavoite (1000) saavutettiin – loistavaa!
* EKL:n Uudenmaan piirin virkistyspäivä on 21.9. Kisakalliossa. Ilmoittautuminen keväällä.
* Pornaisten Messuihin 15.9. varataan yhdistykselle paikka.
* Puheenjohtaja ja sihteeri kertoivat terveiset EKL:n Uudenmaan piirin kokouksesta Karjaalla 27.4. Pornaisten ES:ien aloite Yle:n kanavauudistuksesta ja urheilun vähenevästä osuudesta ohjelmatarjonnassa sai kokouksessa hyvin positiivisen ja runsaan kannatuksen ja huomion.
* Yhdistyksen ajama Veikkauksen toimipisteen saaminen Pornaisten keskustaan Siwa:an on saanut Veikkauksen aluetasolta kielteisen päätöksen (liite 3). Aloite on esitetty kansanedustaja Merja Kuusistolle Halkian Työväenyhdistyksen Vappujuhlissa 1.5. ja lähetetty myös puoluesihteeri Mikael Jungnerille.
* Huomenna 3.5. klo 13-15 kunta järjestää Ikäihmiset liikenteessä – tilaisuuden kunnantalolla.
* Päätettiin, että syksyn 1. kerho pidetään ke 5.9. klo 10 Halkian Työväentalolla. Hallitus aloittaa syyskautensa 1.8. Halkian Työväentalolla 25- vuotisjuhlien suunnittelun merkeissä.
* Sipoon Eläkkeensaajat ovat kutsuneet meidät viettämään kesäpäivää Lövhyddaniin 3.7. klo 10-16.
* Keskiviikkona 16.5. ei ole kerhoa, koska valmistelemme Helatorstaihippoja – kaikki ovat tervetulleita mukaan valmisteluihin. Seuraava ja kevään viimeinen kerho on ke 30.5. klo 10 Halkiassa.
* Todettiin, että EKL:n 50- vuotisjuhliin Tampereelle on 7 lähtijää, joille on rannekkeet hankittu.
* Katri Tammelin toi esille Ateneumissa alkavan Helena Schjerfbeckin näyttelyn, jossa on mahdollista käydä nauttimassa maamme eturivin taidemaalarin töistä.

Kivi- juhlilla Nurmijärven Palojoen kylässä esitetään 60- Juhlavuoden esityksiä pitkin kesää (liite 5). Esitykset ohjaa Kai Lehtinen.

Muistion vakuudeksi:

Matti Leivoja Jorma Laukka

Puheenjohtaja Sihteeri.